Asuntoluotonvälittäjien FIT & PROPER –lomake A
Luotettavuutta, sopivuutta ja ammattitaitoa koskeva selvitys
Tätä lomaketta käyttävät asunto-omaisuuteen liittyvien kuluttajaluottojen välittäjät (asuntoluotonvälittäjät).

Ilmoitus Finanssivalvonnalle on tehtävä, kun 

•	asuntoluotonvälittäjä tekee rekisteröitymishakemuksen Finanssivalvonnalle
•	uusi henkilö valitaan alla mainittuun tehtävään
•	alla mainitussa tehtävässä oleva henkilö nimetään uuteen, aikaisempaa merkittävämpään tehtävään tai henkilön vastuualue laajenee oleellisesti entisestä (esimerkiksi fuusion tai muun yritysjärjestelyn taikka organisaatiomuutoksen johdosta).

Finanssivalvonta suosittaa, että ilmoitus tehdään hyvissä ajoin ennen nimityspäätöksen tekemistä tai ennen kuin henkilö ottaa vastaan uudet tehtävät. Ilmoitus on kuitenkin aina tehtävä viipymättä nimityspäätöksen tai tehtävän muutoksen jälkeen, viimeistään kahden viikon kuluessa päätöksestä tai siitä ajankohdasta, kun henkilö on ottanut tehtävän vastaan. Kysymykset koskevat henkilön toimintaa sekä Suomessa että ulkomailla.

Ilmoitus on tehtävä myös muista kuin Suomen kansalaisista.

Luotettavuutta koskeva selvitys (kohdat 6 – 14) tulee toimittaa seuraavista henkilöistä (laki asunto-omaisuuteen liittyvien kuluttajaluottojen välittäjistä (852/2016) 6 § ja 7 §):
•	jos asuntoluotonvälittäjä on luonnollinen henkilö
•	rekisteröinti-ilmoituksen tekijä
•	jos asuntoluotonvälittäjä on oikeushenkilö, seuraavat henkilöt:
•	toimitusjohtaja ja hänen sijaisensa
•	hallituksen jäsen ja varajäsen
•	hallintoneuvoston ja siihen rinnastettavan toimielimen jäsen tai varajäsen
•	vastuunalainen yhtiömies
•	muu ylimpään johtoon kuuluva
•	jos asuntoluotonvälittäjä on oikeushenkilö, seuraavat omistajat
•	henkilö, jolla on suoraan tai välillisesti vähintään kymmenesosa osakeyhtiön osakkeista tai osakkeiden tuottamasta äänivallasta tai vastaava omistus- tai määräämisvalta, jos kyseessä on muu yhteisö kuin osakeyhtiö.

Luottotoimintaa koskeva ammatillista koulutusta ja aikaisempaa työkokemusta koskeva selvitys (kohta 5) tulee toimittaa seuraavista henkilöistä (6 §):

•	jos asuntoluotonvälittäjä on luonnollinen henkilö
•	rekisteröinti-ilmoituksen tekijä
•	jos asuntoluotonvälittäjä on oikeushenkilö, seuraavat ylimpään johtoon kuuluvat henkilöt
•	toimitusjohtaja ja hänen sijaisensa
•	hallituksen jäsenet ja varajäsenet
•	hallitukseen rinnastettavan toimielimen jäsenet ja varajäsenet
•	vastuunalaiset yhtiömiehet.

Ketkä lomakkeen täyttävät?

Lomakkeen eri osat täytetään oheisen taulukon mukaisesti, riippuen henkilön asemasta.
Lomake on jaettu kahteen osaan. A-osassa kysytään henkilötietoja (kysymykset 1-4), ammatillista osaamista koskevia tietoja (kysymys 5) sekä luotettavuutta koskevia tietoja (kysymykset 6-14). Näihin kysymyksiin vastaa ao. henkilö itse. B-osassa johto ilmoittaa varmistuneensa henkilöstä. 

Lomakkeen jokaiseen kohtaan on vastattava. Mikäli kohdassa ei ole mitään ilmoitettavaa, vastaukseksi on merkittävä ”ei ilmoitettavaa” tai viiva ”-”. Tiedot voidaan ilmoittaa myös liitteessä.

Asuntoluotonvälittäjä on
-	ilmoituksen tekee	Henkilö itse 
täyttää lomakkeen A kaikki kohdat 1-14	Henkilö itse 
täyttää lomakkeen A kohdat 
1-4 ja 6-14	Johto täyttää 
lomakkeen B	
Luonnollinen henkilö				
-	rekisteri-ilmoituksen tehnyt	x	-	-	
Oikeushenkilö				
-	toimitusjohtaja ja hänen sijaisensa	x	-	x	
-	hallituksen ja hallitukseen rinnastettavan toimielimen jäsen ja varajäsen	x	-	x	
-	hallintoneuvoston ja siihen rinnastettavan toimielimen jäsen tai varajäsen	-	x	x	
-	vastuunalainen yhtiömies	x	-	x	
-	muu ylimpään johtoon kuuluva	-	x	x	
-	omistaja, jolla on suoraan tai välillisesti vähintään 1/10 osakeyhtiön osakkeista tai osakkeiden tuottamasta äänivallasta tai vastaava omistus- tai määräämisvalta, jos kyseessä on muu yhteisö kuin osakeyhtiö	-	x	-	

A  Henkilön oma ilmoitus
1	Asunto-omaisuuteen liittyvien kuluttajaluottojen välittäjän nimi ja Y-tunnus

     
	
2	Ilmoittajan täydellinen nimi (myös mahdolliset entiset nimet), henkilötunnus, syntymä- ja kotipaikka ja osoitetiedot    (liitteeksi virkatodistus)

     
	
3	Ilmoittajan asema ja vastuut asuntoluotonvälittäjässä sekä tehtävän alkamisajankohta

     
	
4	Jos ilmoittaja tulee jonkun tilalle, edeltäjän nimi 

     
	
5	Luottotoimintaa koskeva ammatillinen koulutus ja aikaisempi työkokemus
Tässä ilmoitetaan henkilön ammattiin liittyvät tutkinnot, niiden suorittamisvuosi sekä oppilaitokset, joissa tutkinnot on suoritettu. Lisäksi ilmoitetaan merkittävät koulutusohjelmat tai ammatilliset kurssit.

Lisäksi kohdassa ilmoitetaan mahdolliset aikaisemmat tehtävät rahoitusmarkkinoilla ja aikaisempi työkokemus.

Tiedot voidaan ilmoittaa myös erillisessä CV:ssä

Tiedot tulee ilmoittaa siten, että ne osoittavat henkilöt täyttävän ne vaatimukset, jotka sisältyvät valtioneuvoston asetukseen luotonantajien ja luotonvälittäjien ammatillisista vaatimuksista asunto-omaisuuteen liittyvissä kuluttajaluotoissa.

     
	
6	Selvitys ilmoittajan kaikista omistus- ja ääniosuuksista asuntoluotonvälittäjässä, mikäli suora tai välillinen omistus on yhteensä vähintään 10 %.

     
	
7	Sopimukset tai muut järjestelyt, jotka johtavat tai saattavat johtaa siihen, että ilmoittaja saa vähintään 10 %:n suoran tai välillisen omistusosuuden asuntoluotonvälittäjän osakkeista
Esim. optiojärjestelyt, osakassopimukset, esisopimukset, mahdolliset muut sopimukset.

     
	
8	Selvitys siitä, että ilmoittaja ei ole konkurssissa ja että hän hallitsee itseään ja omaisuuttaan (liitteeksi oikeusrekisterikeskuksen antama ote konkurssi- ja yrityssaneerausrekisteristä)

     
	
9	Selvitys siitä, että ilmoittajalle ei ole määrätty edunvalvojaa (liitteeksi maistraatin antama ote holhousasioiden rekisteristä)

     
	
10	Tiedot ilmoittajan mahdollisesta määräämisestä liiketoimintakieltoon (liitteeksi oikeusrekisterikeskuksen antama ote liiketoimintakieltorekisteristä)

     
	
11	Ilmoittajan mahdolliset velkajärjestelyt (liitteeksi oikeusrekisterikeskuksen antama ote velkajärjestelyrekisteristä)

     
	
12	Mahdolliset huomautukset valvontaelimiltä
Selvitys rikkomuksesta, josta henkilö on saanut huomautuksen. 
Kohdassa tarkoitetaan esim. markkinaoikeuden, viranomaisen, arvopaperipörssin kurinpitolautakunnan, arvopaperipörssin hallituksen, Euroclear Finland Oy:n (aiemmin Arvopaperikeskus) hallituksen, tilintarkastuslautakunnan tai asianajajaliiton antamia päätöksiä. Kohdassa ilmoitetaan esim. huomautukset, varoitukset, uhkasakot, itsesääntelynormien mukaiset kurinpitomaksut sekä oikeuksien peruuttamiset.

     	
13	Toisen finanssivalvontaviranomaisen tekemät ilmoitusvelvollisen luotettavuutta ja sopivuutta koskevat selvitykset ja niiden tulokset

     
	
14	Edellä esitetyn lisäksi muut mahdolliset seikat, jotka ilmoittaja haluaa tuoda esille ja joita voidaan pitää olennaisena arvioitaessa henkilön sopivuutta ja luotettavuutta
Esim. mahdolliset ulosottoasiat, esitutkinnassa tai syyteharkinnassa olevat asiat, päättyneet liiketoimintakiellot

     
	
Sitoudun ilmoittamaan tiedoissani tapahtuneet muutokset.

Vakuutan kaikki edellä tässä selvityksessä antamani tiedot oikeiksi.	
Paikka ja päivämäärä

     	Ilmoittajan allekirjoitus ja nimenselvennys

     

B  Asuntoluotonvälittäjän johdon ilmoitus
Ilmoituksen tekemisestä vastaa hallitus jäsentensä ja varajäsentensä, toimitusjohtajan ja toimitusjohtajan sijaisen osalta sekä toimitusjohtaja alaistensa osalta. Yhtiön johto ilmoittaa, että se on henkilöä nimittäessä/valittaessa varmistunut siitä, että:

•	henkilön ammattitaito ja aikaisempi työkokemus täyttävät aseman edellyttämät vaatimukset

•	henkilön riippumattomuuteen vaikuttavat luottamustoimet, omistukset ja taloudelliset sitoumukset ovat asuntoluotonvälittäjän tiedossa, ja että niiden vaikutus henkilön tehtävien hoitoon on arvioitu

•	henkilöllä ei ole sellaisia maksuhäiriötä tai taloudellisia epäselvyyksiä, joilla voi olla merkitystä henkilön tehtävien hoidolle tai luottamuksen säilymiselle asuntoluotonvälittäjän toimintaan

•	henkilöön kohdistuneiden mahdollisten moite- ja huomautusmenettelyjen vaikutus on arvioitu

•	asuntoluotonvälittäjä on ottanut huomioon muut sen tietoon tulleet seikat, joita voidaan pitää olennaisina arvioitaessa henkilön luotettavuutta, sopivuutta ja ammatillista pätevyyttä siihen tehtävään, johon hänet ollaan valitsemassa.

Arvioinnissa esiin tulleet kielteiset seikat, jotka eivät ole olleet esteenä nimitykselle:

     
	
Paikka ja päivämäärä

     	Yhtiön hallituksen edustajan/toimitusjohtajan allekirjoitus ja nimenselvennys